Π.Ο.Κ.

Το Π.Ο.Κ. ήταν ένα σύμφωνο κυρίως εμπορικής, αλλά και θεσμικής συνεργασίας των τριών δημοφιλέστερων ποδοσφαιρικών ομάδων της Αθήνας και του Πειραιά. Η ονομασία προήλθε από τα αρχικά τους: Παναθηναϊκός, Ολυμπιακός και Κωνσταντινούπολη για την ΑΕΚ. Το ΠΟΚ δημιουργήθηκε το φθινόπωρο του 1927 ως ένα είδος αθλητικού τραστ, με σκοπό το αμοιβαίο όφελος από τη διοργάνωση αγώνων και τουρνουά και εξελίχθηκε σε μακροχρόνια συνεργασία των τριών ομάδων, ως τα μέσα της δεκαετίας του '60.

Δραστηριότητες

Το ΠΟΚ προσπάθησε να αποδυναμώσει την ΕΠΟ διοργανώνοντας δικό του πρωτάθλημα με τη συμμετοχή κάποιων ακόμα μικρών συλλόγων. Όμως η πλειοψηφία των σωματείων συντάχθηκε με την επίσημη διοίκηση της ΕΠΟ.
Τότε οι ομάδες του ΠΟΚ προχώρησαν στη διοργάνωση διαφόρων τουρνουά, στα οποία προσκαλούσαν και ξένες εμπορικές ομάδες από Γιουγκοσλαβία, Ουγγαρία, Τσεχοσλοβακία, Ρουμανία, όπως η Φερεντσβάρος, η Μπέογκραντ κ.ά. Οι τρεις σύλλογοι μοιράζονταν τα έξοδα φιλοξενίας καθώς και τα έσοδα από τα εισιτήρια.
Τα τουρνουά αυτά διοργανώνονταν τις περιόδους των Χριστουγέννων και του Πάσχα και ονομάζονταν Κύπελλο Χριστουγέννων και Κύπελλο Πάσχα, αλλά και το Κύπελλο Σεπτεμβρίου τη δεκαετία του '50. Είχαν μεγάλη οικονομική επιτυχία, δεδομένου ότι οι τρεις σύλλογοι υποστηρίζονταν από την πλειονότητα των φιλάθλων του λεκανοπεδίου. Η διοργάνωσή τους συνεχίστηκε και μετά την εξομάλυνση των σχέσεων με την ΕΠΟ, ακόμα και μετά τον πόλεμο, ώσπου σταδιακά ατόνησε.

Αποτελέσματα

Ποδοσφαιρικο Έπαθλο Πάσχα 1928 (Γήπεδο Λεωφόρου Αλεξάνδρας)

Μεγάλο Σάββατο 14.04.28: ΑΕΚ - Μπεογκράτσκι 3-2

Μεγάλο Σάββατο 14.04.28: Παναθηναϊκός - Mικτή Βένους/Σπάρτα 3-2

Κυριακή του Πάσχα 15.04.28: Ολυμπιακός - ΑΕΚ 4-1

Δευτέρα του Πάσχα 16.04.28: Παναθηναϊκός - Ολυμπιακός 1-3

Τρίτη του Πάσχα 17.04.28: Μπεογκράτσκι - Mικτή Βένους/Σπάρτα 4-0

20.04.28: Παναθηναϊκός - ΑΕΚ 3-3

21.04.28: Ολυμπιακός - Mικτή Βένους/Σπάρτα 5-1

22.04.28: Παναθηναϊκός - Μπεογκράτσκι 1-4

22.04.28: ΑΕΚ - Mικτή Βένους/Σπάρτα 6-1

23.04.28: Ολυμπιακός - Μπεογκράτσκι 3-0

Αποτελέσματα

Κύπελλο Εορτών 1943-44 (Γήπεδο Λεωφόρου Αλεξάνδρας)

Σάββατο Χριστουγέννων 25.12.43: Παναθηναϊκός - Ολυμπιακός 2-5

Σάββατο Πρωτοχρονιάς 01.01.44: 20.04.28: Παναθηναϊκός - ΑΕΚ 1-2

Σάββατο 08.01.1944: Ολυμπιακός - ΑΕΚ 0-1
Κύπελλο Εορτών 1947-48 (Γήπεδο Λεωφόρου Αλεξάνδρας)

Πέμπτη Χριστουγέννων 25.12.47: Παναθηναϊκός - ΑΕΚ 2-2

26.12.47:Ολυμπιακός - ΑΕΚ 4-1

Πέμπτη Πρωτοχρονιάς 01.01.48: Παναθηναϊκός - Ολυμπιακός0-2 

02.01.48: ΑΕΚ - Ολυμπιακός 1-2

06.01.48: ΑΕΚ - Παναθηναϊκός 1-3
Κύπελλο Εορτών 1950-51 (Γήπεδο Λεωφόρου Αλεξάνδρας)

Δευτέρα Χριστουγέννων 25.12.50: Παναθηναϊκός - Ολυμπιακός 

26.12.50: ΑΕΚ - Ολυμπιακός 3-1

Δευτέρα Πρωτοχρονιάς 01.01.51: Παναθηναϊκός - ΑΕΚ  
Κύπελλο Εορτών 1958-59 (Γήπεδο Λεωφόρου Αλεξάνδρας)
Παναθηναϊκός - ΑΕΚ 0-2
Ολυμπιακός - ΑΕΚ 4-2
Παναθηναϊκός - Βίνερ Βιέννης 3-5
Ολυμπιακός - Βίνερ Βιέννης 2-0

11.01.59: Παναθηναϊκός - Ολυμπιακός 0-1
Κύπελλο Εορτών 1957-58 (Γήπεδο Λεωφόρου Αλεξάνδρας)

Πέμπτη Χριστουγέννων 25.12.57: ΑΕΚ - Ραπίντ Βιέννης 0-2

Πέμπτη Πρωτοχρονιάς 01.01.58 (10.000): Απόλλων Αθηνών - Ραπίντ Βιέννης 1-1
Ολυμπιακός - Ραπίντ Βιέννης 2-0
Παναθηναϊκός - Ραπίντ Βιέννης 1-1

(15.000): Παναθηναϊκός - Απόλλων Αθηνών 1-1

Το μικρό ΠΟΚ

Την περίοδο των εορτών 1961-62 οι "μικρές" ομάδες του λεκανοπεδίου Εθνικός, Πανιώνιος, Φωστήρας και Αιγάλεω διοργάνωσαν τουρνουά στο Στάδιο Καραϊσκάκη, που αποκλήθηκε "Κύπελλο Εορτών του μικρού ΠΟΚ". Διεξήχθη σε τρεις συνεχόμενες Κυριακές (24 & 31/12/61 και 7/1/62) και κάθε αγωνιστική στο γήπεδο γίνονταν δυο αγώνες. Το Κύπελλο κατέκτησε ο Πανιώνιος με δυο νίκες (4-3 επί του Αιγάλεω, 2-1 επί του Φωστήρα) και μία ισοπαλία 1-1 με τον Εθνικό.